sagorsarker/bangla-wikipedia huggingface dataset:
লিন ইন

লিন ইন: উইমেন, ওয়ার্ক অ্যান্ড দ্য উইল টু লিড ২০১৩ সালে প্রকাশিত একটি বই। লিন ইন বইটি ফেসবুকের প্রধান পরিচালন কর্মকর্তা শেরিল স্যান্ডবার্গ ও টিভি-ম্যাগাজিন লেখিকা নেল স্কোভিল রচনা করেন।
শেরিল ফেসবুকের প্রধান পরিচালন কর্মকর্তা (সিওও)। তার আগে গুগলে ছয় বছর ভাইস প্রেসিডেন্ট হিসেবে দায়িত্ব পালন করেছেন। তার নেতৃত্বেই গড়ে উঠেছে গুগলের বিজ্ঞাপনী নেটওয়ার্ক। ২০০৮ সালে ফেসবুকে যোগ দিয়ে রাতারাতি সামাজিক যোগাযোগমাধ্যমটিকে সাফল্যের দিকে এগিয়ে নিয়েছেন। বিশ্বের অন্যতম প্রভাবশালী নারী নির্বাহী তিনি। তবে এই এক পরিচয়ে তাকে বাঁধা যায় না। শেরিল স্যান্ডবার্গের আরেক পরিচয়—তিনি লেখিকা। তার বেস্ট সেলার বই লিন ইন ২০১৩ সালে প্রকাশিত হয়েছে। দ্বিতীয় বই অপশন বি এসেছে ২০১৭ সালের এপ্রিলে। লিন ইন বইয়ের অভূতপূর্ব সাড়া দেখে একই নামে অলাভজনক প্রতিষ্ঠান দাঁড় করিয়েছেন।
২০১০ সালে টেড–টকের মঞ্চে নারীদের পিছিয়ে থাকার বিভিন্ন কারণ নিয়ে কথা বলেন শেরিল স্যান্ডবার্গ। তার সেই কথাগুলো বিশ্বের অসংখ্য নারীর মনে ধরে। সেখান থেকে অনুপ্রাণিত হয়েই শেরিল স্যান্ডবার্গ নিজের জীবনের বিভিন্ন ঘটনা নিয়ে একটি বই লেখেন। নারীদের ক্ষমতায়ন ও নেতৃত্বে এগিয়ে নেওয়ার বিভিন্ন দিক নিয়ে নিজের বাস্তব অভিজ্ঞতার কথা তুলে ধরেন বইটিতে। ২০১৩ সালের ১১ মার্চ প্রথম প্রকাশিত হয় শেরিলের লেখা লিন ইন, উইমেন, ওয়ার্ক অ্যান্ড দ্য উইল টু লিড নামের বইটি। আর এই বইটিই সে বছরের সবচেয়ে বেশিবার বিক্রীত হওয়া বই। প্রায় ১০ লাখেরও বেশি কপি বিক্রি হয় ২০১৩ সালেই। বইটি অসংখ্য পেশাদার নারীকে তাদের লক্ষ্যে পৌঁছাতে সাহস জুগিয়েছে, অনুপ্রাণিত করেছে। ২০১৭ সালের এপ্রিলে শেরিলের লেখা দ্বিতীয় বই অপশন বি প্রকাশিত হয়।
অন্তরীপ

অন্তরীপ হচ্ছে এক ধরনের ভূমিরূপ। ভূগোলের পরিভাষায়ঃ ভূপৃষ্ঠের কোন অংশ ক্রমশ সরু হয়ে কোন জল-অংশে (সাধারণতঃ সাগর) প্রবেশ করলে সেই সংকীর্ণ অংশকে অন্তরীপ বলা হয়। অন্তরীপের ভৌগোলিক আয়ুষ্কাল সাধারণত কম হয়।
হিমবাহ, আগ্নেয়গিরির অগ্ন্যুৎপাত, সমুদ্রপৃষ্ঠের উচ্চতার পরিবর্তন ইত্যাদি কারণে অন্তরীপ গঠিত হতে পারে।
ভেনিসে মৃত্যু

ভেনিসে মৃত্যু বা ডেথ ইন ভেনিস (; ড্যের টোড ইন ভেনেডিষ) হল জার্মান সাহিত্যিক টমাস মান রচিত একটি বিখ্যাত বড়গল্প (নভেলা)। ১৯১১ সালেই যদিও গল্পটি লেখা হয়, তা প্রথম প্রকাশ হয় পরের বছর মিউনিখ থেকে। এরপর সেই বছরেই গল্পটি বিখ্যাত নয়ে রুন্ডশাউ সাহিত্য সাময়িকীতেও স্থান পায়। ১৯১৩ সালে এস. ফিশার ফেরলাগ প্রকাশনা সংস্থা থেকে এটি প্রথম বই আকারে বের হয়।
গল্পটির কেন্দ্রে রয়েছে গুস্তাভ ফন আশেনবাখ নামে এক পঞ্চাশোর্ধ বিপত্নীক বিখ্যাত লেখক। কিন্তু তার কলমে তখন আর কোনও নূতন যথার্থ শিল্পসৃষ্টি হচ্ছে না, তিনি একধরনের রাইটার'স ব্লকে ভুগছেন। জীবনের একঘেয়েমি কাটাতে তিনি গ্রীষ্মের ছুটিতে ইতালির ভেনিসে আসেন। সেখানে তিনি সৈকতে একটি অল্পবয়সী ছেলেকে দেখতে পান; সেও তার অভিজাত মা এবং তার বোনেদের সাথে একই হোটেলে উঠেছিল। ছেলেটির সাথে যদিও তার কোনও কথা হয় না, তিনি তার প্রতি অত্যন্ত আকৃষ্ট বোধ করেন। সেই আকর্ষণের চরিত্র অত্যন্ত আবেগময়, যা তাকে ভিতরে ভিতরে কুরে কুরে খেতে থাকে। ইতোমধ্যে ভেনিসে কলেরা রোগ মহামারি রূপে ছড়িয়ে পড়তে শুরু করে; আশেনবাখও তাতে আক্রান্ত হন ও শেষপর্যন্ত তার মৃত্যু ঘটে।
শুধুমাত্র ঘটনাবলী দিয়ে গল্পটির বাস্তবে কিছুই প্রকাশ পায় না। এখানে বিষয়বস্তুর মূল বিচরণক্ষেত্র কেন্দ্রীয় চরিত্র আশেনবাখের মানসিক জগৎ। সমগ্র গল্পটি বাস্তবে একটি বহুস্তরীয় আন্তর্পাঠ (intertext); এর বিষয়বস্তু - দৈহিক ভালোবাসা ও দার্শনিক জ্ঞানের মধ্যে সম্পর্ক যেমন একদিকে আমাদের মনে পড়িয়ে দেয় প্লাতোর সিম্পোজিয়াম, অন্যদিকে তাদের বৈপরীত্য আমাদের দাঁড় করিয়ে দেয় নিৎশীয় দর্শনের এক মূলকথার - নিয়মনীতি, প্রতিরোধ, সৌষ্ঠব ও চর্চা (গ্রিক পুরাণে যার দেবতা অ্যাপোলো) আর আবেগ ও আতিশয্যর (গ্রিক পুরাণে যার দেবতা ডায়োনিসাস) চিরকালীন দ্বৈরথের সামনাসামনি।
ডাব্লিউডাব্লিউই ডিভাস চ্যাম্পিয়নশিপ

ডাব্লিউডাব্লিউই ডিভাস চ্যাম্পিয়নশীপ হল ডাব্লিউডাব্লিউই-এর একটি পেশাদারি কুস্তি চ্যাম্পিয়নশীপ। এটা ডাব্লিউডাব্লিউই কর্তৃক আয়োজিত একমাত্র নারী চ্যাম্পিয়নশীপ। ২০০৮ সাল থেকে ডাব্লিউডাব্লিউই এই চ্যাম্পিয়নশীপ প্রচলন করে। ২০০৮ সালের ২০ জুলাই 'দ্য গ্রেট আমেরিকান ব্যাস'-এ মিচেল ম্যাককুল নাটালিয়াকে হারিয়ে এতে প্রথম বিজয়ী হন।
শার্লট সর্বশেষ ডিভাস চ্যাম্পিয়ন। ডিভাস চ্যাম্পিয়ন হিসেবে এটা তার প্রথম রাজত্ব। সে নাইট অব চ্যাম্পিয়নসে সে নিক্কি বেলাকে হারিয়ে চ্যাম্পিয়ন হয়েছিলেন।
কালোবুক বাবুই

কালোবুক বাবুই () বাংলাদেশের একটি দুর্লভ আবাসিক পাখি। পাখিটি বাংলা বাবুই বা বুক-কালো বাউই নামেও পরিচিত । পাখিটির বৈজ্ঞানিক নাম "Ploceous benghalensis" (প্লোসিয়াস ব্যাঙ্গালেনসিস)।
কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।
মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।
জামালপুর জিলা স্কুল

জামালপুর জিলা স্কুল বাংলাদেশের একটি প্রাচীন শিক্ষা প্রতিষ্ঠান। ১৮৮১ সালে "ডনো হাই স্কুল" নামে বিদ্যালয়টি প্রতিষ্ঠিত হয়। ১৯৭৯ সালে জামালপুর জেলার মর্যাদা পেলে বিদ্যালয়টির নাম পরিবর্তন করে "জামালপুর জিলা স্কুল" রাখা হয়। বর্তমানে এ বিদ্যালয়ে প্রভাতী ও দিবা মোট দুটি শাখায় তৃতীয় শ্রেণি থেকে দশম শ্রেণি পর্যন্ত পাঠদান করা হয়। 
১৮৫৬ সালে তৎকালীন জামালপুর মহকুমা প্রশাসক টি.এ ডনো স্থানীয়দের মাঝে ইংরেজি শিক্ষাপ্রসারের লক্ষ্যে নিজ বাসভবনে একটি পাঠশালা প্রতিষ্ঠা করেন। স্থানীয়দের কাছে এটি ডনো সাহেবের পাঠশালা নামে পরিচিত ছিল। ছোট ছোট ছেলেদের নিয়ে প্রাথমিক পর্যায়ে এ বিদ্যালয়ের যাত্রা শুরু হয়। কয়েক বছর পরে পাঠশালাটি মাইনর স্কুলে পরিণত হয়। ১৮৮১ সালে মাইনর স্কুলটিকে এন্ট্রান্স স্কুলে (বর্তমান মাধ্যমিক বিদ্যালয়) উন্নীত করে ‘‘ডনো হাই স্কুল’’ নামকরণ করা হয়। ১৮৮২ সালে স্যার রিচার্ড টেম্পল বিদ্যালয়টিকে সরকারি সাহায্যের অন্তর্ভুক্ত করেন। এ সময় নামকরণ করা হয় ‘জামালপুর ডনো ইংলিশ হাই স্কুল’। এই সময়ে বিদ্যালয়ের ছাত্র সংখ্যা ছিল ২২৩ জন। ১৯১২ সালে স্কুলটির পরিপূর্ণ জাতীয়করণ হয় এবং বিদ্যালয়ের নাম হয় ‘‘জামালপুর সরকারি বিদ্যালয়’’। ১৯৭৯ সালে জামালপুর জেলা প্রতিষ্ঠিত হওয়ার পর ‘‘জামালপুর জিলা স্কুল’’ হিসেবে এর নতুন নামকরণ হয়।
১৮৯০ থেকে ১৯০৮ সালের মধ্যে শিক্ষার্থীদের সুবিধার জন্য দুটি ছাত্রাবাস নির্মাণ করা হয়। এর মধ্যে একটি ছিল হিন্দু ছাত্রদের জন্য হিন্দু বোডিং। বর্তমানে এ ছাত্রাবাসটির অস্তিত্ব নেই, সেখানে রয়েছে খেলার মাঠ ও বিদ্যালয় ভবন। অপরটি মুসলিম ছাত্রদের জন্য ম্যাক্সি মোহামেডান হোস্টেল। ১৯০৮ সালে তৎকালীন জামালপুরের মহকুমা প্রশাসক মি. এফ. এ. মাক্সি এই ছাত্রাবাসটি প্রতিষ্ঠা করেন।
জামালপুর শহরে অবস্থিত এ বিদ্যালয়টি সর্বমোট ১২.০৭ একর জমির উপর প্রতিষ্ঠিত। এখানে তিনটি তিনতলা একাডেমিক ভবন, একটি দোতলা ভবন, দুটি একতলা ভবন, ১টি ছাত্রাবাস, মসজিদ সহ ১৩ টি স্থাপনা রয়েছে।
১৯৯০ সাল থেকে জামালপুর জিলা স্কুলে প্রভাতী ও দিবা দুইটি শাখায় শিক্ষা কার্যক্রম পরিচালিত হয়। প্রভাতী শাখা সকাল ৭ টা ১৫ মিনিট থেকে ১১ টা ৩০ মিনিট ও দিবা শাখায় ১১ টা ৪৫ মিনিট থেকে বিকেল ৫.০০ টা পর্যন্ত পাঠদান করা হয়।
বর্তমানে বিদ্যালয়ের মোট ছাত্র সংখ্যা ১,৫৭০ এবং শিক্ষকশিক্ষিকার সংখ্যা ৫০ জন। এ ছাড়া অফিস সহকারী, এমএলএস ও নৈশ প্রহরী মিলে ১৪ জন প্রশাসনিক কর্মচারীর রয়েছে। বিদ্যালয়ে ছাত্রদের সুযোগ-সুবিধার মধ্যে আছে গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি। এই বিদ্যালয়ে সহপাঠ কর্মকাণ্ডের মধ্যে রয়েছে বার্ষিক ক্রীড়া প্রতিযোগিতা, বিতর্ক প্রতিযোগিতা, বার্ষিক সাংস্কৃতিক ও পুরস্কার বিতরণী অনুষ্ঠান, বার্ষিক মিলাদ মাহফিল, আন্তঃকক্ষ ক্রীড়া প্রতিযোগিতা এবং স্কাউটিং, বিএনসিসি ও রেডক্রিসেন্ট কর্মসূচি।
শিক্ষার্থীদের জন্য স্কুলে নির্ধারিত পোশাক নিম্নরূপ-
সহজ ইংরেজি উইকিপিডিয়া

সহজ ইংরেজি উইকিপিডিয়া হল উইকিপিডিয়া বিশ্বকোষ। এটা প্রাথমিক ইংরেজিতে লেখা।
সহজ ইংরেজি উইকিপিডিয়ায় সংক্ষিপ্ত বাক্য এবং প্রত্যেকটি নিবন্ধে ইংরেজি উইকিপিডিয়া থেকে সহজ শব্দ এবং ব্যাকরণ ব্যবহার করা হয়েছে।
বিভিন্ন দরকারে বিভিন্ন ব্যক্তি সহজ ইংরেজি উইকিপিডিয়া ব্যবহার করে থাকেন। কিছু উদাহরণ যারা সহজ ইংরেজি উইকিপিডিয়া ব্যবহার করেন:
এছাড়াও অনেকে কঠিন বাক্য বোঝার জন্য সহজ
ইংরেজি উইকিপিডিয়া ব্যবহার করেন।
২০০৩ সালে সহজ ইংরেজি উইকিপিডিয়া যাত্রা শুরু করে। সহজ ইংরেজি উইকিপিডিয়ার টি নিবন্ধ রয়েছে৷ সেপ্টেম্বর ২০১৯ অনুযায়ী, সহজ ইংরেজি উইকিপিডিয়া ৫২তম ছিল৷
২৭ নং ওয়ার্ড, কলকাতা পৌরসংস্থা

২৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২৭ নং ওয়ার্ডের সীমানা নিম্নরূপ: উত্তর দিকে অভেদানন্দ রোড (পূর্বতন বিডন স্ট্রিটের অংশ); পূর্ব দিকে আচার্য প্রফুল্লচন্দ্র রোড; দক্ষিণ দিকে মহেন্দ্র শ্রীমানী স্ট্রিট (পূর্বতন সুকিয়া স্ট্রিট) এবং পশ্চিম দিকে বিধান সরণি।
২৮ নং ওয়ার্ড, কলকাতা পৌরসংস্থা

২৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা ও গড়পার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
২৮ নং ওয়ার্ডের সীমানা নিম্নরূপ: উত্তর দিকে বিবেকানন্দ রোড; পূর্ব দিকে সার্কুলার খাল; দক্ষিণ দিকে ড. এম. এন. চট্টোপাধ্যায় রোড এবং পশ্চিম দিকে আচার্য প্রফুল্লচন্দ্র রোড।
৩৮ নং ওয়ার্ড, কলকাতা পৌরসংস্থা

৩৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রাজাবাজার ও রাজা রামমোহন রায় সরণি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৩৮ নং ওয়ার্ডের সীমানা নিম্নরূপ: উত্তর দিকে কৈলাস বসু স্ট্রিট ও মহেন্দ্র শ্রীমানী স্ট্রিট; পূর্ব দিকে আচার্য প্রফুল্লচন্দ্র রোড; দক্ষিণ দিকে কেশব সেন স্ট্রিট এবং পশ্চিম দিকে বিধান সরণি।
৩৯ নং ওয়ার্ড, কলকাতা পৌরসংস্থা

৩৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের মার্কাস স্কোয়ার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৩৯ নং ওয়ার্ডের সীমানা নিম্নরূপ: উত্তর দিকে মুক্তারাম বাবু স্ট্রিট; পূর্ব দিকে বিধান সরণি; দক্ষিণ দিকে মহাত্মা গান্ধী রোড এবং পশ্চিম দিকে চিত্তরঞ্জন অ্যাভিনিউ।
থেরোপোডা

থেরোপোডা (গ্রিক অর্থ "পশুর মত পা")-রা হল এক প্রকার সরিস্কিয়ান ডাইনোসর। প্রাথমিকভাবে সমস্ত থেরোপড ছিল মাংসাশী, যদিও পরবর্তীকালে তাদের নানা প্রজাতি বিভিন্ন খাদ্যাভ্যাস রপ্ত করে উদ্ভিদভোজী, সর্বভুক, মৎস্যাহারী, পতঙ্গভুক প্রভৃতি হয়ে ওঠে। থেরোপডদের প্রথম আবির্ভাব হয় ট্রায়াসিক যুগের অন্ত্য কার্নিয়ান পর্যায়ে, আনুমানিক ২৩ কোটি ১৪ লক্ষ বছর আগে। আদি জুরাসিক থেকে ক্রিটেশিয়াস যুগের শেষ (৬.৬ কোটি বছর আগে) অবধি সমস্ত বৃহদাকার স্থলচর মাংসাশী প্রাণীই ছিল থেরোপড। জুরাসিক যুগে বিশেষভাবে অভিযোজিত থেরোপড ডাইনোসরদের থেকে পাখিরা বিবর্তিত হয়, আর আজ তাদের জীবিত প্রজাতির সংখ্যা কমবেশি ১০,০০০।
বাতি

বাতি এক প্রকার সরঞ্জাম । বাতির ব্যবহার অতি প্রাচীন । 
সাধারণত বাতি বলতে বুঝায় কুপি , টর্চ লাইট , হ্যারিকেন লন্ঠন, হ্যাজাক । বাতি হল সেই সরঞ্জাম যা অন্ধকার দূর করতে ব্যবহার করা হয় । প্রাচীনকালে আগুনের ব্যবহারের মাধ্যমে বাতির প্রচলন হয় । অতীতে লাইট হাউসের বাতির মাধ্যমে সমুদ্রের জাহাজের দিক নির্দেশনা দেওয়া হত ।
প্রাচীন কালে যে সকল বাতি খনিজ তেল এবং প্রাণীজ তেলের ধারা ব্যবহার করা হত তা হল । খনিজ তেলের মধ্যে কেরোসিন তেল অন্যতম । 
এসব বাতির প্রধান জ্বালানী ছিল কেরোসিন তবে কিছু ক্ষেত্রে প্রাণীজ উদ্ভিদ তেল ব্যবহৃত হত।
বিজ্ঞানের উন্নয়নের ফলে বর্তমানে অনেক প্রকার বাতির আবিষ্কার হয়েছে। বর্তমানে বৈদ্যুতিক বাতির ব্যাপক ব্যবহার হয়। আধুনিক প্রযুক্তির প্রভাবে বাতির কর্ম ক্ষমতা অনেক বৃদ্ধি পেয়েছে। 
অন্ধকার দূর করণে বাতির ব্যবহার সার্বজনীন । স্থান কাল ভিন্নতার কারণে বাতির বেবহারে ভিন্নতা লক্ষ্য করা যায় । 
গৃহে সাধারণত কম আলো প্রদানকারী বাতি ব্যবহার হয় । প্রাচীনকালে গৃহে তেল ধারা চালিত বাতি ব্যবহার করা হত । এর মধ্যে উল্লেখযোগ্য হল কুপি এবং হারিকেন বাতি । বর্তমানে গৃহে বিদ্যুৎ সাশ্রয় বাতি ব্যবহার হয় । বিদ্যুৎ শক্তির একক অনুযায়ী গৃহে ৫০ ওয়াড় এর কম শক্তির বাতি ব্যবহার হয় । 
শিল্প কারখানায় অতি উজ্জ্বল আলোর প্রয়োজন হয় তাই এখানে বৈদ্যুতিক বাতি প্রধান উৎস । শিল্প কারখানায় উচ্চ শক্তির বাতি ব্যবহার হয় । 
কিছু ইংরেজি সঙ্গীত ও সিনেমায় বাতি শব্দটির ব্যবহার হয়েছে এছাড়া সিনেমা জগতে লাইট , ক্যামেরা , অ্যাকশন বলে চিত্র ধারণ করা হত । কিছু আঞ্চলিক গানের কথায় বাতি শব্দটি উল্লেখ আছে । 
বিজ্ঞানের প্রভাবে মানুষ বাতির ব্যবহার শিখেছে । বিজ্ঞান বাতির উন্নয়ন করেছে না বাতি বিজ্ঞানের উন্নয়ন করেছে তা নিয়ে গবেষণা করা অর্থহীন তবে বিশ্বাসের সাথে বলা যায় বাতি ও বিজ্ঞান একে অন্যের সাথে ওতপ্রোতও ভাবে জড়িত।
জুনায়েদ জামশেদ

জুনায়েদ জামশেদ খান () (৩ সেপ্টেম্বর ১৯৬৪ – ৭ ডিসেম্বর ২০১৬) ছিলেন একজন পাকিস্তানি গায়ক-গীতিকার, টেলিভিশন ব্যক্তিত্ব, ফ্যাশন ডিজাইনার, অভিনেতা এবং ইসলাম ধর্মপ্রচারক। লাহোরের প্রকৌশল ও প্রযুক্তি বিশ্ববিদ্যালয় থেকে প্রকৌশলে স্নাতক ডিগ্রি অর্জনের পর তিনি সঙ্গীত জীবনে মনোনিবেশ করার আগে পাকিস্তান বিমান বাহিনীর হয়ে বেসামরিক ঠিকাদার এবং প্রকৌশলী হিসাবে কিছু সময়ের জন্য কাজ করেন। ভাইটাল সাইনসের কণ্ঠশিল্পী হিসাবে জামশেদ দেশব্যাপী ও আন্তর্জাতিক স্বীকৃতি অর্জন করেছিলেন। তাদের ১৯৮৭ সালের অ্যালবাম, ভাইটাল সাইনস ১-এ হিট হওয়া একক সঙ্গীত "দিল দিল পাকিস্তান" এবং "তুম মিল গায়ে" অন্তর্ভুক্ত ছিল। অ্যালবামের বাণিজ্যিক সাফল্য পাকিস্তানের রক সঙ্গীত শিল্পের বিকাশে সহায়তা করেছিল।
১৯৯৪ সালে তিনি তার প্রথম একক অ্যালবাম "জুনায়েদ অব ভাইটাইল সাইনস" প্রকাশ করেন। পরবর্তীতে, ১৯৯৯ সালে "উস রাহ পার" এবং ২০০২ সালে "দিল কি বাত" প্রকাশ করেন। ২০০৪ সালে জামশেদ তার প্রকৌশল ও সঙ্গীত কর্মজীবন উভয়ই ছেড়ে দেন। পরবর্তীতে, তিনি ইসলাম ধর্মীয় কার্যকলাপে নিজেকে মনোনিবেশ করার পাশাপাশি টিভিতে নাশিদ আবৃত্তি ও সিডিতে তা প্রকাশ করেন। জামশেদ "জে" ("জে ডট" হিসাবে পড়ুন) নামের একটি পোশাক বুটিকেরও মালিক ছিলেন, যেটির পাকিস্তান জুড়ে বেশ কয়েকটি এবং বিদেশেও কিছু আউটলেট রয়েছে। ২০১৪ সালের নভেম্বরে জামশেদের বিরুদ্ধে ব্লাসফেমির অভিযোগ আনা হয় এবং একইবছরের ডিসেম্বরে একটি ভিডিও বার্তায় তিনি মানুষকে অপমান ও ভুল করার জন্য ক্ষমা চান।
জুনায়েদ জামশেদ ও তার স্ত্রী ২০১৬ সালের ৭ ডিসেম্বর হ্যাভেলিয়ানে পিআইএ ফ্লাইট ৬৬১ বিধ্বস্ত হলে মারা যান। বিমানটি চিত্রাল থেকে ইসলামাবাদের দিকে যাচ্ছিল। তিনি তাবলিগ জামাতের মিশনের জন্য চিত্রালে গিয়েছিল এবং সেখান থেকে ইসলামাবাদে ফিরে আসতেছিল।
জুনায়েদ জামশেদ করাচিতে জন্মগ্রহণ করেন। তার বাবা জামশেদ আকবর খান পাকিস্তান বিমান বাহিনীর একজন গ্রুপ ক্যাপ্টেন এবং তার মা নাফিজা আকবর খান ছিলেন লোহারু রাজ্যের নবাবের নাতনী। তার মামা সাহেবজাদা জাহাঙ্গির, ডাকনাম "চিকো", ছিলেন লন্ডনভিত্তিক একজন ব্যবসায়ী, যিনি ইমরান খানের পাকিস্তান তেহরিক-ই-ইনসাফ পার্টির প্রতিষ্ঠাতা সদস্যদের মধ্যে অন্যতম। তার এক মামাতো ভাই শেরি জাহাঙ্গির পিটিভি'র ক্লাসিক নাটক "জিন্নাহ সে কায়েদ"-এ এম.এ. জিন্নাহ হিসাবে অভিনয়ের জন্য বেশি পরিচিত ছিলেন এবং অন্যজন কাফিল জাহাঙ্গীর, ইংল্যান্ড-ভিত্তিক একজন ঘরোয়া ক্রিকেটার ছিলেন। যিনি হার্টফোর্ডশায়ারের হয়ে অল-রাউন্ডার হিসেবে খেলতেন। অন্যান্য আত্মীয়দের মধ্যে রয়েছে রাজনীতিবিদ ফৌজিয়া কাসুরি, যিনি তার খালা ছিলেন। এছাড়াও, অভিনেতা অ্যালি খান ছিল তার চাচাতো ভাই।
সৌদি আরবের ইয়ানবু আল বাহরের একটি আন্তর্জাতিক বোর্ডিং হাই স্কুল থেকে স্নাতক হওয়ার পর, জামশেদ ফাইটার পাইলট হতে পাকিস্তান বিমান বাহিনীতে যোগ দিতে চেয়েছিল। কিন্তু তার দুর্বল দৃষ্টিশক্তির কারণে তা করতে পারেন নি। এরপর তিনি লাহোরের প্রকৌশল ও প্রযুক্তি বিশ্ববিদ্যালয়ে ভর্তি হন, যেখানে তিনি যন্ত্র প্রকৌশলে মেজর ঘোষণা করার আগে গণিত ও পদার্থবিজ্ঞান নিয়ে পড়াশোনা করেন। ১৯৯০ সালে জামশেদ যন্ত্র প্রকৌশলে বিএসসি ডিগ্রি নিয়ে স্নাতক সম্পন্ন করেন।
জুনায়েদ জামশেদ ও তার পরিবার ৭ই ডিসেম্বর ২০১৬ সালে চিত্রাল থেকে ইসলামাবাদে যাওয়ার সময় পিআইএ ফ্লাইট ৬৬১ দূর্ঘটনায় মৃত্যুবরণ করেন। তিনি চিত্রালে তাবলিগ জামাতের একটি মিশনে ছিলেন ও বিমানে করে ইসলামাবাদে ফিরছিলেন।
তিনি সংসদ মসজিদে শুক্রবারের খুতবা দেওয়ার পথে যাচ্ছিলেন। মৃত্যুকালে তিনি তার প্রথম স্ত্রী আয়েশা, তিন ছেলে ও এক মেয়ে রেখে গিয়েছেন। ২০১৮ সালে, জামশেদ দেশের তৃতীয় সর্বোচ্চ বেসামরিক সম্মান সিতারা-ই-ইমতিয়াজ (মরণোত্তর) এর জন্য মনোনীত হন।
থাট্টা

থাট্টা (; ) পাকিস্তানের সিন্ধু প্রদেশের থাট্টা জেলার একটি ঐতিহাসিক শহর। এটি বানভোর বিভাগের রাজধানী হিসেবে পরিচিতি পাবে। এ শহরটিতে প্রায় ২২০,০০০ লোক বসবাস করে। দেশের সর্ববৃহৎ স্বাদুপানির হ্রদ কিঞ্জরের কাছে এ শহরের অবস্থান। সিন্ধু নদের পশ্চিমাংশে ও আরব সাগরের উপকূলবর্তী এলাকা এটি। থাট্টার প্রধান স্থাপনা হিসেবে রয়েছে মাকলিতে অবস্থিত সমাধিক্ষেত্র। ইউনেস্কো কর্তৃক বিশ্ব ঐতিহ্যবাহী এলাকা হিসেবে এটি তালিকাভূক্ত। এছাড়াও, উল্লেখযোগ্য নিদর্শন হচ্ছে শাহজাহান মসজিদ যা ১৯৯৩ সাল থেকে এ তালিকায় পরীক্ষামূলকভাবে অন্তর্ভুক্ত রয়েছে। সিন্ধু প্রদেশের রাজধানী করাচীর ১০০ কিলোমিটার পূর্বে পার্শ্বে প্রাচীন এ শহরটি ছবিসদৃশ্য। ১৮৫৪ সালে এটিকে পৌরসভায় রূপান্তরিত হয়। তুলা ও সিল্কের লুঙ্গি বা সারঙ্গ এ অঞ্চলের প্রধান উৎপাদিত পণ্য। ইক্ষু প্রধান অর্থকরী ফসল। এছাড়াও, উটেরও প্রধান উৎপাদনক্ষেত্র এটি।
মহামতি আলেকজান্ডারের শাসনামলে সিন্ধু নদের প্রধান বন্দর পাতালার দর্শনীয় স্থান হিসেবে থাট্টাকে বিবেচনা করা হয়। তবে, পাতালার অবস্থান নিয়ে বেশ বিতর্ক রয়েছে।
সিন্ধু নদের ব-দ্বীপে গড়ে উঠা এ শহরটি চতুর্দশ শতক থেকে ক্ষুদ্রতর সিন্ধু এলাকার রাজধানী ছিল ও বিরাট প্রভাবে বিস্তার করেছিল। ষোড়শ শতকে মির্জা জনি বেগ কর্তৃক শহরটি ধ্বংসপ্রাপ্ত হয়। সম্মা রাজত্বকালে থাট্টা ৯৫ বছর সিন্ধুর রাজধানী ছিল। ১৫৯২ থেকে ১৭৩৯ পর্যন্ত দিল্লির মুঘল সম্রাটগণ এর শাসনভার নিয়ন্ত্রণ করতেন।
১৬৫২ থেকে ১৬৬০ সালের মধ্যে ডাচ ইস্ট ইন্ডিয়া কোম্পানি এখানে ছোটখাটো ব্যবসায়িক প্রতিষ্ঠান গড়ে তোলে। কালহোরা আমলে ১৭৫৮ সালে ব্রিটিশ ব্যবসায়ীরা এখানে দ্বিতীয় কারখানা স্থাপন করে যা ১৭৭৫ সাল পর্যন্ত টিকে ছিল। ঊনবিংশ শতকের প্রথমার্ধ্বে থাট্টার জনসংখ্যা প্রায় ১৮০০০-এ দাঁড়ায়। আরবদের কাছে এটি দিবাল নামে পরিচিত। ঐ সময়ে মির্জা ইসা তারখানের আমলে নির্মিত ইটের দেয়ালের ধ্বংসাবশেষ দৃশ্যমান ছিল।
২৩ এপ্রিল, ২০১৪ তারিখে ক্ষমতাসীন পাকিস্তান পিপলস পার্টির সরকার সিন্ধু প্রদেশের ছয়টি বিভাগের একটি হিসেবে বানভোরের রাজধানী হিসেবে থাট্টাকে ঘোষণা করে। এরফলে থাট্টায় প্রশাসন ব্যবস্থায় আরও উন্নতি সাধিত হবে।
থাট্টার স্থাপনার মধ্যে অন্যতম রয়েছে শাহজাহান মসজিদ বা জামা মসজিদ রয়েছে। ১৬৪৭ থেকে ১৬৪৯ সালের মধ্যে সম্রাট শাহজাহান কর্তৃক এটি নির্মিত হয়। ১০১টি গম্বুজবিশিষ্ট মসজিদটিতে ইমামের কণ্ঠস্বর লাউডস্পিকার ছাড়াই প্রত্যেক প্রান্তে ছড়িয়ে যায়।
এছাড়াও, মাকলি পাহাড়ের সমাধিক্ষেত্রে হাজার হাজার কবর রয়েছে।
রুস্তম কাসিমঝানভ

রুস্তম কাসিমঝানভ (; ; জন্ম: ৫ ডিসেম্বর, ১৯৭৯) সাবেক উজবেক সোভিয়েত সমাজতান্ত্রিক প্রজাতন্ত্রের তাশখন্দে জন্মগ্রহণকারী বিখ্যাত উজবেক দাবাড়ু। তিনি দাবায় গ্র্যান্ডমাস্টার খেতাব লাভ করেছেন। ২০০৪ সালের ফিদে বিশ্ব দাবা চ্যাম্পিয়নশীপের শিরোপা জয় করে বৈশ্বিকভাবে পরিচিতি পেয়েছেন। তিনি উজবেক জাতিগোষ্ঠীর সদস্য।
১৯৯৮ সালের এশিয়ান চ্যাম্পিয়নশীপে প্রথম স্থান দখল করেন। এরপর ১৯৯৯ সালের বিশ্ব জুনিয়র দাবা চ্যাম্পিয়নশীপে দ্বিতীয় স্থানে ছিলেন। ২০০১ সালে এসেনে, ২০০২ সালে পাম্পলোনায়, ২০০৩ সালে ভিসিনজেন ওপেনে প্রথম হন। তন্মধ্যে পাম্পলোনায় ভিক্টর বোলোগানের সাথে যৌথভাবে ৩//৬ পয়েন্ট লাভ করেছিলেন। ২০০৫ সালে পুনেতে লিভিউ ডায়েটার নিসিপিনু’র সাথে যৌথভাবে প্রথম হন।
২০০০ সালের দাবা অলিম্পিয়াডে ৯//১২ পয়েন্ট পেয়ে বোর্ডে ব্রোঞ্জপদক পান। এছাড়াও, ২০০২ সালের ফিদে দাবা বিশ্বকাপের ফাইনালে ভারতীয় দাবাড়ু বিশ্বনাথন আনন্দের কাছে পরাজিত হয়ে রানার-আপ হন। মর্যাদাপূর্ণ উইক আন জি প্রতিযোগিতায় দুইবার অংশ নিলেও কোনবারই তেমন ভালো করেননি।
লিবিয়ার ত্রিপোলিতে ২০০৪ সালের ফিদে বিশ্ব দাবা চ্যাম্পিয়নশীপে আলেজান্দ্রো রামিরেজ, এহসান গায়েম মাগামি, ভাসিলি ইভানচুক, জোল্টান আলমাসি, আলেকজান্ডার গ্রিসচুক ও ভেসেলিন তোপালভের বিপক্ষে জয় পান। এরপর মাইকেল অ্যাডামসের বিপক্ষে জয় পেয়ে শিরোপা লাভ করেন ও গ্যারি কাসপারভের বিপক্ষে বিশ্বের শীর্ষস্থানীয় দাবাড়ু হবার জন্য প্রতিদ্বন্দ্বিতায় অবতীর্ণ হন। ছয় খেলার ফাইনালে উভয়েই দুই খেলায় জয় পান। শিরোপা নির্ধারণের লক্ষ্যে প্রথম খেলায় জয় ও পরের খেলায় ড্র করে নতুন ফিদে চ্যাম্পিয়ন হন।
ফলশ্রুতিতে ২০০৫ সালে আট খেলোয়াড় নিয়ে ফিদে বিশ্ব দাবা চ্যাম্পিয়নশীপে খেলার যোগ্যতা লাভ করেন তিনি। ৬ষ্ঠ-৭ম স্থানের জন্য মাইকেল অ্যাডামসের সাথে টাই করেন তিনি। 
২০০৭ সালের ফিদে বিশ্ব দাবা চ্যাম্পিয়নশীপে খেলেন। প্রথম রাউন্ডে তার প্রতিপক্ষ বরিস গেলফান্ডের সাথে ছয় খেলার সবগুলোই ড্রয়ে পরিণত হয়। তারপর টাই ব্রেকে হেরে প্রতিযোগিতা থেকে বিদায় নেন তিনি।
মে, ২০১৪ সালে তার এলো রেটিং ছিল ২৭০০। এরফলে তিনি বিশ্বের ৪৬তম ও উজবেকিস্তানের এক নম্বর দাবাড়ুতে পরিণত হন। তবে, জানুয়ারি, ২০১৩ সালের তালিকায় তার রেটিং ২৭০৯-এ পদার্পণ করেছিল।
২০০৫ সালে লিনারেসে প্রথম অংশ নেন ও ৪/১২ পেয়ে যৌথভাবে সর্বনিম্ন স্থান পান। ২০০৬ সালের নক-আউটভিত্তিক করসিকা মাস্টার্স প্রতিযোগিতার শিরোপা লাভ করেন।
২০১০ সালের এশিয়ান গেমসের দাবায় পুরুষদের এককে স্বর্ণপদক পান।
উজির

উজির (, ;
আধুনিক যুগে আরব বিশ্ব, ইরান, তুরস্ক, পূর্ব আফ্রিকা, আফগানিস্তান, পাকিস্তান, তাজিকিস্তান ও উজবেকিস্তানে সরকারের মন্ত্রীদের বোঝাতে এই শব্দ ব্যবহার করা হয়। প্রধানমন্ত্রী বোঝাতে উজিরে আজম শব্দ ব্যবহৃত হয়।
আধুনিক ব্যবহারে, এই শব্দটি মধ্যপ্রাচ্য এবং এর বাইরেও সরকারী মন্ত্রীদের জন্য ব্যবহৃত হয়েছে।
উজিরকে একটি ইরানী শব্দ বলে প্রস্তাব করা হয়েছে যা এসেছে এর পাহলভি শব্দমূল "vičir" থেকে। ডিনকার্ড এর প্রস্তাব অনুযায়ী শব্দটি দ্বারা বিচারক বা ম্যাজিস্ট্রেট বোঝায়। আর্থার জেফরি ‘উজির’ শব্দটিকে একটি "ভাল ইরানী" শব্দ বলে মনে করেন, কারণ আভেস্তান ভাষায় এর একটি সুপ্রতিষ্ঠিত অবস্থান আছে। পাহলভি "vičir", আসলে আভেস্তান ভিচিরা থেকে "vīčira" এসেছে, যার অর্থ সিদ্ধান্ত নেওয়া। এই আবেস্তান মূল শব্দের আধুনিক ফার্সি রূপের পিছনে রয়েছে "večer" যার অর্থ বিচারক।
আরেকটি সম্ভাবনা হল শব্দটি আরবি ওয়াজারা ("বোঝা বহন করা") থেকে এসেছে, সেমেটিক মূল W-Z-R থেকে। শব্দটিকে মুসলিমদের ধর্মগ্রন্থ কুরআনে উল্লেখ করা হয়েছে, যেখানে হারুনকে মূসার "উজির" (সহায়ক) হিসাবে বর্ণনা করা হয়েছে, সেইসাথে "উইজর" (বোঝা) শব্দটিও একই মূল থেকে উৎপন্ন হয়েছে। এটি পরবর্তীতে উপাধি হিসেবে গৃহীত হয়েছিল প্রোটো-শিয়ার নেতা আল-মুখতার এবং আবু সালামা দ্বারা। আব্বাসীয় খলিফাদের অধীনে, শব্দটি "প্রতিনিধি" বা "ডেপুটি" এর অর্থ অর্জন করেছিল।
প্রথম আব্বাসীয় খলিফার অধীনে উজিরের কার্যালয় উত্থিত হয়েছিল এবং সমগ্র মুসলিম বিশ্বে ছড়িয়ে পড়েছিল।
উজিররা ক্ষমতাসীন এবং প্রজাদের মধ্যের সম্পর্ক বিস্তারকারী মানুষ ছিলেন।১১ শতকের আইনী তাত্ত্বিক আল-মাওয়ার্দি দুই ধরনের উজিরকে সংজ্ঞায়িত করেছেন: উজির আল-তানফিদ ("মৃত্যুদণ্ডের/বিচারের উজির"), যাদের সীমিত ক্ষমতা ছিল এবং খলিফার নীতি বাস্তবায়নের জন্য কাজ করেছিলেন। আরও শক্তিশালী উজির হলো আল-তাফউইদ (" অর্পিত ক্ষমতা সহ উজির"), যাদের বেসামরিক এবং সামরিক বিষয়ে কর্তৃত্ব ছিল এবং উত্তরাধিকারী বা কর্মকর্তাদের নিয়োগের বিষয় ব্যতীত খলিফার মতো একই ক্ষমতা ব্যাবহার করতেন। আল-মাওয়ার্দি জোর দিয়েছিলেন দ্বিতীয়টির প্রতি।
ঐতিহাসিকভাবে, শব্দটি দুটি ভিন্ন ভিন্ন উপায়ে বর্ণনা করার জন্য ব্যবহৃত হয়েছে: হয় একটি উচ্চপদস্থ পদের জন্য, রাজার সরকারের প্রধানের প্রধানমন্ত্রী (গ্র্যান্ড উজির শব্দটি সর্বদা এই ধরনের একটি পদকে বোঝায়), অথবা একটি ভাগ করা 'মন্ত্রিসভা পদমর্যাদা' হিসেবে '।
শতরঞ্জে, যেখান থেকে আধুনিক দাবা বিকশিত হয়েছিল, আধুনিক দাবা "রাণী"-কে প্রায়শই ওয়াজির বা উজির বলা হত। বর্তমান অবধি, দাবাতে রানী শব্দটিকে এখনও মধ্যপ্রাচ্যের ভাষাতে ওয়াজির (vazīr) এবং এর আরও কিছু রুপে হয়।
ভুবন মোহন পার্ক শহীদ মিনার

ভুবন মোহন পার্ক শহীদ মিনার রাজশাহী শহরের কেন্দ্রে ভুবন মোহন পার্কে অবস্থিত ভাষা আন্দোলনের স্মৃতিসৌধ। এখানে ৬৪ জন ভাষা সৈনিক এর নামফলক রয়েছে। বিভিন্ন জাতীয় দিবেসে এখানে শহীদদের সম্মানে অনুষ্ঠানের আয়োজন করা হয়।
ভুবন মোহন পার্কে অবস্থিত শহীদ মিনারটি ১৯৫৩ সালে নির্মাণ করে জাঁকজমকভাবে শহীদ দিবস উদ্‌যাপন করা হয়েছিল। রাজশাহী সিটি কর্পোরেশন ১৯৯৮ সালে শহীদ মিনারটি দুই লক্ষ টাকা ব্যয়ে সংস্কার করে ঐ সালেরই ১২ই ডিসেম্বর ভাষা সৈনিক অ্যাডভোকেট গোলাম আরিফ টিপু সংস্কারকৃত শহীদ মিনার উদ্বোধন করেন। ২০০৫ সালে রাজশাহী সিটি কর্পোরেশন এই শহীদ মিনারে ৬৪ জন ভাষা সৈনিক এর নামফলক স্থাপন করে।
হেমন্ত কুমারী দেবী

মহারাণী হেমন্ত কুমারী দেবী ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরণীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷
পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন।
মহারাণী হেমন্ত কুমারীর অপরিণত বয়সের সুযোগে প্রকৃত কর্তৃত্ব চলে যায় পিতা ভুবনমোহন ও মামা ভৈরব চন্দ্রের হাতে। ১৮৯০ সালে ভুবনমোহন মৃত্যুবরণ করলে রাজবাড়ির দায়িত্ব পান ভৈরব রায়। ১৮৯৫ সালে মহারাণী হেমন্ত কুমারীর একমাত্র মেয়ে রাজকুমারী সুরেন্দ্র বালার সঙ্গে বিশ্বেশর স্যানালের বিয়ে হয়। বিয়ের মাত্র ১০ বছর পর ১৯০৫ সালে রাজকুমারী সুরেন্দ্র বালা মারা যান। হেমন্ত কুমারী দেবী অনেক ভালো কাজের জন্য লর্ড কার্জনের আমলে ১৯০১ সালে রানী ও ১৯২০ সালে লর্ড আর উইনের আমলে মহারাণী উপাধীতে ভূষিত হন। ১৯৪২ সালে মহারাণী হেমন্ত কুমারী দেবী পরলোকগমন করেন। ১৯৫০ সালে সারা দেশে জমিদারি প্রথার বিরুদ্ধে গণজাগরণ ঘটে। মহারাণী হেমন্ত দেবীর মৃত্যুর পরে অন্য জায়গাগুলোর মতো পুঠিয়া রাজবংশেরও বিলুপ্তি ঘটে।
মহারাণী হেমন্ত কুমারীর জমিদারী আমলে বহু শিক্ষার্থী, বহু বিধবা, এবং বহু অনাথ তার কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তার সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা (জামালপুর,ময়মনসিংহ) মহারাণী হেমন্ত কুমারী পাইলট উচ্চ বিদ্যালয় এবং ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷ তিনি ১৯৩৭ খ্রীষ্টাব্দে রাজশাহীবাসীর জন্য সার্বক্ষণিক বিশুদ্ধ পানির সরবরাহ নিশ্চিত করতে  ‘মহারাণী হেমন্ত কুমারী ওয়াটার ওয়ার্কস’ নির্মাণ করেন। যা বর্তমানে ঢোপকল নামে পরিচিত।
বুদ্ধচরিত

বুদ্ধচরিত (দেবনাগরী बुद्धचरितम्) ২য় শতকের প্রারম্ভে গৌতম বু‌দ্ধের জীবনী নিয়ে অশ্বঘোষ কর্তৃক লিখিত একটি সংস্কৃত মহাকাব্য। মহাকাব্যটি আটাশটি সর্গে বিভক্ত যার প্রথম ১৪ সর্গ সম্পূর্ণ এবং পঞ্চদশ হতে অষ্টবিংশ সর্গ অসম্পূর্ণ অবস্থায় পাওয়া গেছে।
৪২০ অব্দে ধর্মক্ষেম এটি চীনা ভাষায় অনুবাদ করেন এবং ৭ম বা ৮ম শতকে চীনা সংস্করণের তুলনায় অধিকতর মূল সংস্কৃতানুগ একটি তিব্বতি সংস্করণ রচিত হয়।
দাসুন শানাকা

মাদাগামাগামাগে দাসুন শানাকা (; জন্ম: ৯ সেপ্টেম্বর, ১৯৯১) নেগোম্বো এলাকায় জন্মগ্রহণকারী বিশিষ্ট পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। মূলতঃ মাঝারি সারির ডানহাতি ব্যাটসম্যান হিসেবে অংশ নিয়ে থাকেন সেন্ট পিটার্স কলেজের সাবেক ছাত্র দাসুন শানাকা। শ্রীলঙ্কার ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। এছাড়াও, শ্রীলঙ্কার অনূর্ধ্ব-১৯ দলে খেলেছেন তিনি।
জুলাই, ২০১৫ সালে টুয়েন্টি২০ আন্তর্জাতিকে খেলার জন্য শ্রীলঙ্কা দলে তাকে অন্তর্ভুক্ত করা হয়। ১ আগস্ট, ২০১৫ তারিখে ৫৮তম টি২০আই ক্যাপ পরিধান করে সফরকারী পাকিস্তানের বিপক্ষে তার অভিষেক ঘটে। এরপর বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।
মে, ২০১৬ সালে ইংল্যান্ড সফরে লিচেস্টারশায়ার কাউন্টি ক্রিকেট ক্লাবের বিপক্ষে অনুষ্ঠিত প্রথম-শ্রেণীর ক্রিকেটে সেঞ্চুরি করেন।
মে, ২০১৬ সালে স্বাগতিক ইংল্যান্ডের বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। ১৯ মে, ২০১৬ তারিখে হেডিংলিতে অনুষ্ঠিত সিরিজের প্রথম টেস্টে ইংল্যান্ডের জেমস ভিন্সের সাথে তারও টেস্ট অভিষেক ঘটে। এরফলে শ্রীলঙ্কার ১৩৪তম টেস্ট খেলোয়াড়ের মর্যাদা পান। ইংরেজ অধিনায়ক অ্যালাস্টেয়ার কুককে আউট করেন নিজস্ব প্রথম টেস্ট উইকেট পান তিনি। খেলায় তিনি ৩/৪৬ পান এবং উভয় ইনিংসে ৪ রান করে সংগ্রহ করেন। বলাবাহুল্য, ঐ টেস্টে তার দল ইনিংস ও ৮৮ রানে পরাজয়বরণ করে।
১৬ জুন, ২০১৬ তারিখে স্বাগতিক আয়ারল্যান্ডের বিপক্ষে ওডিআই অভিষেক ঘটে তার। খেলায় তিনি ১৯ বলে ৪২ রান তোলাসহ ৪২ রানে ৫ উইকেট দখল করেন। এরফলে বিশ্বের দ্বাদশ ও তৃতীয় শ্রীলঙ্কান হিসেবে অভিষেকেই ৫ উইকেট পান তিনি। ঐ খেলায় শ্রীলঙ্কা দল ৭৬ রানে জয়লাভ করে।
শিহান জয়াসুরিয়া

ডাম্পালাগে শিহান নভিন্দ্র ফনসেকা গুণবর্ধনে জয়াসুরিয়া (; জন্ম: ১২ সেপ্টেম্বর, ১৯৯১) কলম্বোয় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালন করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি। ঘরোয়া ক্রিকেটে মুরস স্পোর্টস ক্লাবে খেলে থাকেন শিহান জয়াসুরিয়া। এছাড়াও শ্রীলঙ্কার অনূর্ধ্ব-১৯ ও অনূর্ধ্ব-২৩ দলের পক্ষেও খেলেছেন তিনি।
মোরাতুয়া স্পোর্টস ক্লাবের বিপক্ষে তার অভিষেক ঘটে। ঐ খেলার একমাত্র ইনিংসে অর্ধ-শতক করেছিলেন। পরের খেলায়ও তিনি আরও একটি অর্ধ-শতক করেন যাতে তার দল জয়লাভ করে।
১ নভেম্বর, ২০১৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। কিন্তু প্রথম বলেই সুনীল নারাইনের বলে শূন্য রানে আউট হন। এর পূর্বেই ১ আগস্ট, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। খেলায় তিনি ৩২ বলে ৩ চার ও ২ ছক্কার সাহায্যে ৪০ রান তোলে শহীদ আফ্রিদির বলে বোল্ড হন। কিন্তু ঐ খেলায় তার দল পরাজিত হয়। বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।
রাগবি ইউনিয়ন

রাগবি ইউনিয়ন অথবা রাগবি একটি সংঘর্ষজনিত খেলাধুলার প্রকারভেদ যা ইংলান্ডে ঊনবিংশ শতাব্দির শুরুতে চালু হয়েছিল। এ খেলার দুইটি নিয়মের একটি হল যে এটি হাত দ্বারা বল ধরে নিয়ে দৌড়ে খেলা হয়। বেশির ভাগ ক্ষেত্রে দুটি দলের প্রতি দলে ১৫ জন খেলোয়াড় থাকে এবং বলটি ডিম্বাকৃতি হয়। মাঠটি আয়তাকার এবং প্রতি প্রান্তে গোল পোষ্টটি ইংরেজি H আকৃতির হয়।
মিনহাজ নদী

মিনহাজ নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনহাজ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮০।
মিনহাজ নদীটি খুলনা জেলার পাইকগাছা উপজেলার চাঁদখালি ইউনিয়নের চাঁদখালি বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। ক্ষুদ্রাকৃতির এই নদীটি এখন অনেকটাই মৃত। ভাটির দিকে পানির প্রবাহ দৃষ্ট হলেও এনদীর উজানের অংশের অনেকটাই ইতোমধ্যে শুকিয়ে গেছে।
রাবনাবাদ নদী

রাবনাবাদ নদী বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৮৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাবনাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮২।
রাবনাবাদ নদীটি পটুয়াখালী জেলার রাংগাবালী উপজেলার চালিতাবুনিয়া ইউনিয়ন এলাকায় প্রবাহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মৌডুবী ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
বিষ্ণুপ্রিয়া মণিপুরী উইকিপিডিয়া

বিষ্ণুপ্রিয়া মণিপুরী উইকিপিডিয়া হল উইকিপিডিয়ার বিষ্ণুপ্রিয়া মণিপুরী সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০৬ সালের নভেম্বরে চালু করা হয়। উইকিপিডিয়াটি ২০০৬ সালের ২১ নভেম্বরে ৫,০০০ নিবন্ধের মাইলফলক অতিক্রম করে এবং একই সালের ২৪ ডিসেম্বর ১০,০০০ নিবন্ধে উত্তীর্ণ হয়। ২০১৫ সালে এ নিবন্ধ সংখ্যা বৃদ্ধি পেয়ে ২৫,০০০ হাজারে উন্নীত হয়।
২৫ ফেব্রুয়ারি ২০১৬ তারিখে, বিষ্ণুপ্রিয়া মণিপুরী উইকিপিডিয়ার নিবন্ধ সংখ্যা ২৫,০৬২ এবং অধিক (আলাপ পাতা, পুনঃনির্দেশ পাতা, টেমপ্লেটসহ) পাতার সংখ্যা ৫৭,৫৯২টি। এছাড়াও নিবন্ধিত ব্যবহারকারীর সংখ্যা ১৫,১৭৯ জন। সব মিলিয়ে উইকিপিডিয়াসমূহের তালিকায় ২০,০০০+ নিবন্ধ বিভাগে এবং ৯৮তম বৃহৎ উইকিপিডিয়া অবস্থানে রয়েছে।
মোহাম্মদ শাহজাদ (আমিরাতি ক্রিকেটার)

মোহাম্মদ শাহজাদ (জন্ম: ১৫ আগস্ট, ১৯৭৯) পাঞ্জাবে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়ে থাকেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন তিনি।
২ মে, ২০১৪ তারিখে এসিসি প্রিমিয়ার লিগে আফগানিস্তানের বিপক্ষে তার ওডিআই অভিষেক ঘটে। সর্বশেষ ২ ডিসেম্বর, ২০১৪ তারিখে একই দলের বিপক্ষে খেলেন। ৯ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্বের প্রতিযোগিতায় স্কটল্যান্ডের বিপক্ষে টুয়েন্টি২০ আন্তর্জাতিকে অভিষিক্ত হন তিনি।
বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে আমিরাত ক্রিকেট বোর্ড কর্তৃক ঘোষিত দলে তিনিও অন্যতম সদস্য মনোনীত হন।
বান্দসা নদী

বান্দসা নদী বাংলাদেশের উত্তর-পূর্বাঞ্চলের ময়মনসিংহ জেলার ফুলপুর ও তারাকান্দা উপজেলার একটি নদী।
বান্দসা নদী ময়মনসিংহ জেলার ফুলপুর উপজেলার ভাইটকান্দি ইউনিয়নে প্রবহমান খাড়িয়া নদী থেকে উৎপত্তি লাভ করেছে। অতঃপর এই নদীর জলধারা তারাকান্দা উপজেলার ডাকুয়া ইউনিয়নের মগড়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। তারাকান্দা উপজেলা শহর এই নদীর তীরে অবস্থিত।
মিরগী নদী

মিরগী নদী বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিরগী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭১।
মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর অষ্টাধর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়।
রাজশাহী লোকনাথ উচ্চ বিদ্যালয়

রাজশাহী লোকনাথ উচ্চ বিদ্যালয় রাজশাহী সদর উপজেলার বোয়ালিয়া থানায় অবস্থিত অন্যতম প্রাচীন প্রতিষ্ঠান। রাজশাহী লোকনাথ উচ্চ বিদ্যালয় প্রতিষ্ঠিত হয় ১৮৪৬ খ্রিষ্টাব্দে। এই সুদীর্ঘ সময়ের পরিক্রমায় রাজশাহী লোকনাথ উচ্চ বিদ্যালয়ের অসংখ্য কৃতি ছাত্র দেশ-বিদেশে ছড়িয়ে ছিটিয়ে রয়েছে। দেশের শিক্ষা, ক্রীড়া, সংস্ক্রতি ও প্রশাসনের প্রত্যেক স্তরের এমন ক্ষেত্র পাওয়া যাবেনা যেখানে এই বিদ্যালয়ের ছাত্রের সরব পদচারনা নেই।
রাজশাহী শহরে শিক্ষা আন্দোলনের পথিকৃৎ, শিক্ষায় নিবেদিতপ্রাণ, সুপন্ডিত ও স্মরন্যযোগ্য ব্যক্তিত্বের অধিকারী প্রয়াত গোষ্ট বিহারী মজুমদার রাজশাহী লোকনাথ ইংলিশ হাইস্কুল এর প্রধান শিক্ষকের দায়িত্ব পালন করেন ১৯৫০ সাল পর্যন্ত। ব্রিটিশ ও পাকিস্তান আমলের প্রথম অংশে রাজশাহীতে মাত্র একটি কলেজ ছিলো যার নাম রাজশাহী কলেজ। ফলে বাংলা ভাষা আন্দোলনে রাজশাহীর স্কুল ছাত্ররা সক্রিয় ভুমিকা পালন করে। যেহেতু রাজশাহী কলেজের কয়েক গজের মধ্যে রাজশাহী লোকনাথ স্কুলের অবস্থান সেহেতু রাজশাহী কলেজের ছাত্রদের দ্বারা এ স্কুলের ছাত্ররা সর্বাগ্রে প্রভাবিত হত। ফলে রাজশাহী লোকনাথ হাই স্কুলের ছাত্ররা ভাষা আন্দোলনে সক্রিয়ভাবে অংশ গ্রহণের সুযোগ পায়। ভাষা আন্দোলনে অংশ গ্রহণকারী লোকনাথ স্কুলের ছাত্রদের মধ্যে অন্যতম হলেন বিশিষ্ট ব্যবসায়ী এক সময়ের প্রগতিশীল রাজনীতিক জনাব মোশারফ হোসেন আকুঞ্জি।
মুক্তিযুদ্ধে অংশগ্রহণকারী ছাত্রের সংখ্যা অসংখ্য। শিক্ষক, ডাক্তার, ইঞ্জিনীয়ার, ব্যবসায়ী, যুগ্নসচিব, অভিনেতা, সঙ্গিত শিল্পী স্কুল ও দেশের মর্যাদা ও সম্মানকে আজও সমুজ্জ্বল রেখেছেন। বিদ্যালয়টি ১৯৭১ সালের আমাদের মহান মুক্তি যুদ্ধের সময় পাকিস্থানী সেনাবাহিনী ও তাদের দখলদার আলবদর, আলশাষণ, রাজাকার ও শান্তিকমিটির সদস্যদের দ্বারা একাধিককবার লুণ্ঠিত হয়। ফলে বহুমূল্যবান রেকর্ড ও আসবাবপত্র ক্ষতি গ্রস্থ হয়েছে। রাজশাহী লোকনাথ উচ্চ বিদ্যালয়ের অসংখ্য প্রাক্তন ছাত্র স্থানীয় ও জাতীয় পর্যায়ে আর্থ-সামাজিক, রাজনৈতিক, ক্রীড়া ও সাংস্কৃতিক উন্নয়ন, ভাষা আন্দোলন ও মহান মুক্তিযুদ্ধে প্রশংসনীয় অবদান রেখেছেন। বাংলাদেশের রাজনৈতিক ক্ষেত্রে এই স্কুলের ছাত্রদের মধ্যে অনেকেই গুরুত্বপূর্ণ ভূমিকা রেখেছেন।
রাজশাহী সরকারি বালিকা উচ্চ বিদ্যালয়

রাজশাহী সরকারি বালিকা উচ্চ বিদ্যালয় রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত।
১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারি তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।
এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল।
খরিয়া নদী

﻿খরিয়া নদী বা খাড়িয়া নদী বাংলাদেশের উত্তর-পূর্বাঞ্চলের ময়মনসিংহ জেলার ময়মনসিংহ সদর ও ফুলপুর উপজেলার একটি নদী।
খাড়িয়া নদী ময়মনসিংহ সদর উপজেলার অষ্টাধর ইউনিয়নে প্রবহমান পুরাতন ব্রহ্মপুত্র নদী থেকে উৎপত্তি লাভ করেছে। অতঃপর এই নদীর জলধারা ফুলপুর উপজেলার বালিয়া ইউনিয়নে ভোগাই নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। ফুলপুর উপজেলা শহর এই নদীর তীরে অবস্থিত।
লোহালিয়া নদী

লোহালিয়া নদী বাংলাদেশের দক্ষিণ-পশ্চিমাঞ্চলের বরিশাল ও পটুয়াখালী জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৩২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লোহালিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৪।
লোহালিয়া নদীটি বরিশাল জেলার বাকেরগঞ্জ উপজেলার দুরগাপাশা ইউনিয়ন এলাকায় প্রবহমান তেঁতুলিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার দুধাল, কবাই, কাঞ্চিপাড়া, হানুয়া, মুরাদিয়া, লোহালিয়া, আমখোলা, গজালিয়া, গোলখালি ও ডাকুয়া ইউনিয়ন পেরিয়ে পটুয়াখালী জেলার গলাচিপা উপজেলার চালিতাবুনিয়া ইউনিয়ন পর্যন্ত প্রবাহিত হয়ে রাবনাবাদ নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক তৃতীয় শ্রেণির নৌপথ হিসেবে স্বীকৃত।
মৌলিক ইংরেজি ভাষা

মৌলিক ইংরেজি একটি ইংরেজি-ভিত্তিক নিয়ন্ত্রিত ভাষা যা ভাষাবিদ ও দার্শনিক "চার্লস কে ওজডেন" মূলত আন্তর্জাতিক সহযোগী ভাষা হিসেবে, এবং যাদের মাতৃভাষা ইংরেজি নয় তাদের ইংরেজি শিক্ষা দেওয়ার জন্য একটি সাহায্যকারী মাধ্যম হিসাবে প্রবর্তন করেছিলেন। মৌলিক ইংরেজি হল, প্রকৃতার্থে, একটি সরলীকৃত নিয়মিত ব্যবহৃত ইংরেজি ভাষার সংগ্রহ। ওজডেন এর ১৯৩০ সালের বইয়ে "Basic English: A General Introduction with Rules and Grammar", মৌলিক ইংরেজি ভাষা উপস্থাপন করা হয়েছিল।
ইন্টারনেটে ব্যবহৃত ভাষাসমূহ

ইন্টারনেটে কোন ভাষাটি সবচেয়ে বেশি ব্যবহৃত হয়েছে তা সবার অজানা, তবে প্রায় অর্ধেক ওয়েবসাইটের হোমপেজ প্রদর্শিত হয় ইংরেজি ভাষায়। এছাড়াও অন্যান্য ভাষার তথ্যের সাথেও ইংরেজি পরিলক্ষিত হয়।
১৮ মার্চ ২০১৫ শীর্ষ ১০.১ মিলিয়ন ওয়েবসাইটে বিভিন্ন বিষয়বস্তুতে ব্যবহৃত ভাষার পরিসংখ্যান অনুসারে।:
All other languages are used in less than ০.১% of websites. Even including all languages, percentages may not sum to ১০০% because some websites contain multiple content languages.
Estimates of the number of Internet users by language as of November ৩০, ২০১৫:
রাধা কৃষ্ণ (চলচ্চিত্র)

রাধা কৃষ্ণ ১৯৯২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মতিন রহমান। এতে শ্রেষ্ঠাংশে অভিনয় করেছেন ইলিয়াস কাঞ্চন, রোজিনা, আনোয়ারা, আমির সিরাজী প্রমুখ। এতে অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী হিসেবে আনোয়ারা ও গানে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান।
রাধা কৃষ্ণ ছায়াছবির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।
বিনু মানকড়

মালবন্তরায় হিম্মতলাল মানকড় (; ; জন্ম: ১২ এপ্রিল, ১৯১৭ - মৃত্যু: ২১ আগস্ট, ১৯৭৮) বোম্বে প্রেসিডেন্সির জামনগর এলাকায় জন্মগ্রহণকারী বিখ্যাত ভারতীয় আন্তর্জাতিক ক্রিকেট তারকা ছিলেন। ভারত ক্রিকেট দলের অন্যতম সদস্য ছিলেন বিনু মানকড়। ১৯৪৬ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্রের প্রতিনিধিত্ব করেছেন তিনি। দলে তিনি মূলতঃ উদ্বোধনী ব্যাটসম্যানের দায়িত্ব পালন করতেন। এছাড়াও স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন ‘বিনু’ ডাকনামে পরিচিত বিনু মানকড়।
তার সন্তান অশোক মানকড় ভারতের পক্ষে টেস্ট ক্রিকেটে অংশ নিয়েছেন। আরেক সন্তান রাহুল মানকড় প্রথম-শ্রেণীর ক্রিকেট খেলেছেন।
ভারতের পক্ষে ৪৪ টেস্টে অংশ নেন তিনি। ৩১.৪৭ গড়ে ৫ সেঞ্চুরি সহযোগে ২১০৯ রান সংগ্রহ করেন। তন্মধ্যে ব্যক্তিগত সর্বোচ্চ ২৩১ করেন। এছাড়াও ৩২.৩২ গড়ে ১৬২ উইকেট পেয়েছেন তিনি। তন্মধ্যে আটবার পাঁচ উইকেট লাভ করেন। টেস্ট ক্রিকেট জীবনে তিনজন ক্রিকেটারের একজন হিসেবে শুরু থেকে শেয পর্যন্ত প্রত্যেক অবস্থানে ব্যাট করেছেন।
১৯৫২ সালে লর্ডসে স্বাগতিক ইংল্যান্ডের বিপক্ষে অবিস্মরণীয় ক্রীড়াশৈলী প্রদর্শন করেন। ৭২ ও ১৮৪ রান তুলে উভয় ইনিংসে সর্বোচ্চ রান সংগ্রাহক হন। এছাড়াও প্রথম ইনিংসে ৭৩ ওভারে ৫/১৯৬ লাভ করেন। তাস্বত্ত্বেও ইংল্যান্ড খুব সহজেই জয় পায়। পুরো সিরিজে ভারত দল নাস্তানাবুদ হলেও তিনি স্বীয় প্রতিভায় ভাস্বর ছিলেন। প্রথম খেলোয়াড় হিসেবে একই টেস্টে শতরান ও পাঁচ উইকেট প্রাপ্তির ঘটনাটি ত্রিশ বছরের অধিককাল টিকেছিল এবং প্রথম ভারতীয় হিসেবে এ অর্জনের সাথে নিজেকে সম্পৃক্ত করেন। এছাড়াও ইংল্যান্ডের বাইরে তিন বিদেশী খেলোয়াড় হিসেবে কিথ মিলার এবং স্যার গ্যারি সোবার্সের সাথে তিনিও ব্যাটিং ও বোলিং উভয় বিভাগে অনন্য সাধারণ অবদান রাখায় লর্ডসের অনার্স বোর্ডে অন্তর্ভুক্ত করা হয়।
১৯৫৬ সালে পঙ্কজ রায়ের সাথে উদ্বোধনী জুটিতে ৪১৩ রান করে বিশ্বরেকর্ড গড়ে ব্যাপক পরিচিতি পান। তাদের গড়া এ রেকর্ডটি ৫২ বছর অক্ষত ছিল যা পরবর্তীতে ২০০৭-০৮ মৌসুমে দক্ষিণ আফ্রিকার উদ্বোধনী জুটিতে গ্রেইম স্মিথ ও নিল ম্যাকেঞ্জি ৪১৫ রান তুলে নতুন বিশ্বরেকর্ড গড়েন। ঐ টেস্টে তার সংগৃহীত ২৩১ রানের তৎকালীন রেকর্ডটি পরবর্তীকালে ১৯৮৩ সালে সুনীল গাভাস্কার অপরাজিত ২৩৬* রান তুলে ভেঙ্গে ফেলেন।
১৯৯৩ সালে ভারত সরকার নাগরিক সম্মাননা হিসেবে তাকে পদ্মভূষণ পদবীতে ভূষিত করে।
১৯৪৭-৪৮ মৌসুমে অস্ট্রেলিয়া সফরে অনুষ্ঠিত দ্বিতীয় টেস্টে বিল ব্রাউনকে রান আউট করে বিতর্কের কেন্দ্রবিন্দুতে পরিণত হন। রান-আপে থাকাকালীন নন-স্ট্রাইকার্স প্রান্তে অবস্থানরত ব্যাটসম্যান স্থান ছেড়ে চলে গেলে তিনি উইকেট ভেঙ্গে ফেলেন। সফরের শুরুতে অস্ট্রেলিয়া একাদশের বিপক্ষে খেলাকালীন ব্রাউনকে একইভাবে আউট করেছিলেন তিনি। এ ঘটনাটি অস্ট্রেলীয় গণমাধ্যমে ব্যাপকভাবে প্রচার করা হয় ও এ পন্থায় আউট করার ফলে 'মানকড়ীয়' পন্থারূপে ক্রিকেট বিশ্বে আখ্যায়িত করা হয়ে থাকে। কিন্তু, ডন ব্র্যাডম্যান তার আত্মজীবনীতে মানকড়ের পক্ষে অবস্থান গ্রহণ করেছিলেন। কেননা, মানকড় ব্রাউনকে আউট করার পূর্বে সতর্ক করেছিলেন। তবে, ১৯৮৭ সালের ক্রিকেট বিশ্বকাপে সেলিম জাফরকে এ পন্থায় আউট করার সুবর্ণ সুযোগ পেয়েও কোর্টনি ওয়ালশ তা গ্রহণ করেননি।
৩৯তম জাতীয় চলচ্চিত্র পুরস্কার (বাংলাদেশ)

৩৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
২৫ ফেব্রুয়ারি, ২০১৬ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার ২০১৪' ঘোষণা করা হয়। এই বছর ২৬টি শ্রেণীতে ২৯ জন শিল্পী ও কুশলীকে ‘জাতীয় চলচ্চিত্র পুরস্কার ২০১৪’ প্রদান করা হয়। এই বছর সর্বোচ্চ ৫টি পুরস্কার পায় মাসুদ পথিক পরিচালিত সরকারি অনুদানের ছবি ‘নেকাব্বরের মহাপ্রয়াণ’। এছাড়া সৈকত নাসির পরিচালিত ‘’ চলচ্চিত্রটি ৪টি পুরস্কার লাভ করে। দেশা দ্য লিডার গান গেয়ে প্রথমবারের মতো জাতীয় চলচ্চিত্র পুরস্কারে ভূষিত হন মাহফুজ আনাম জেমস। আজীবন সম্মাননা পান অভিনেতা সৈয়দ হাসান ইমাম ও অভিনেত্রী রানী সরকার।
১১ মে ২০১৬ তারিখে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৪ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন।
তথ্য মন্ত্রণালয় ২৫ ফেব্রুয়ারি পুরস্কার ঘোষণা করে। এতে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। পুরস্কার ঘোষণার পর এই চলচ্চিত্রের নির্মাতার উপর গল্প চুরি করার অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজ রচিত গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিস দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।
ইসোমিপ্রাজল

ইসোমিপ্রাজল () হচ্ছে একটি প্রোটন পাম্প ইনহিবিটর যা H/K-এটিপেজ কে নিবৃত করার মাধ্যমে গ্যাস্ট্রিক এসিড নিঃসরণ কমায়। এটি ডিসপেপসিয়া, পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ ও জলিনজার-এলিসন সিনড্রোম এর চিকিৎসায় ব্যবহৃত হয়।
ইসোমিপ্রাজল হলো ওমিপ্রাজল-এর এস-এনানশিওমার। ইসোমিপ্রাজল স্ট্রোনশিয়াম-এর জেনেরিক ভার্শন বিশ্বব্যাপী বিক্রিত হচ্ছে। 
গ্যাস্ট্রইসোফ্যাজিয়াল রিফ্লাক্স ডিজিজ, পেপ্টিক আলসার, ইসোফ্যাগাসের ক্ষয়মূলক প্রদাহের চিকিৎসায় ইসোমিপ্রাজল ব্যবহৃত হয়। এছাড়া দীর্ঘমেয়াদী ব্যথানাশক ওষুধ সেবনের ফলে সৃষ্ট পাকস্থলীর আলসার প্রতিরোধে ব্যবহার করা হয়। ক্রন্স ডিজিজের সাথে সম্পর্কিত অন্ত্রীয় ঘা এর চিকিৎসাতেও এর ব্যবহার রয়েছে। 
সাধারণ পার্শ্বপ্রতিক্রিয়াসমূহ হচ্ছে মাথাব্যথা, পাতলা পায়খানা, বমিভাব, পেট ফাঁপা, ক্ষুধাবোধ কমে যাওয়া, কোষ্ঠকাঠিন্য, মুখ শুকিয়ে যাওয়া, পেটব্যথা ইত্যাদি।
প্রোটন পাম্প ব্যবহারের সাথে নিতম্ব ভেঙে যাবার ঝুঁকি রয়েছে। এছাড়া ক্লস্ট্রিডিয়াম ডিফিসিল ডায়রিয়া হবার সম্ভাবনা আছে। রোগীদের নিবিড় পরিচর্যা কেন্দ্রে আলসার প্রতিরোধ করার জন্য এটা ব্যবহৃত হলেও এক্ষেত্রে নিউমোনিয়া হবার সম্ভাবনা ৩০% বেড়ে যায়।
পাবনা মানসিক হাসপাতাল

পাবনা মানসিক হাসপাতাল মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশের একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে।
পাবনা শহর থেকে তিন কি: মি: দূরে হেমায়েতপুর ইউনিয়নে ১৯৫৭ সালে পাবনা শহরের শীতলাই জমিদার বাড়িতে তৎকালীন পাবনা জেলার সিভিল সার্জন ডাঃ মোহাম্মদ হোসেন গাংগুলী এই হাসপাতালটি প্রতিষ্ঠা করেন। প্রতিষ্ঠার বছরেই হাসপাতালের কার্যক্রম শুরু হয়। প্রথম বছর হাসপাতালে মানসিক রোগী ভর্তি হয়েছিল ৮০ জন। পাবনা জেলা শহর থেকে প্রায় ৫ কিলোমিটার দূরে সদর উপজেলার হিমাইতপুর ইউনিয়নের হিমাইতপুর গ্রামে হাসপাতালের জন্য ১১১.২৫ একর জমি অধিগ্রহণ করে হাসপাতাল নির্মাণের কার্যক্রম শুরু হয়। নির্মাণ কাজ শেষ হয় ১৯৫৯ সালে এবং হাসপাতালটি স্থানান্তরিত হয় (তম্মধ্যে ৩০ একর জমি পাবনা মেডিকেল কলেজকে হস্তান্তর করা হয়েছে)। অধিগ্রহণ করা জমির সিংহভাগই ছিল পাবনার আধ্যাত্মিক সাধক ঠাকুর অনুকূল চন্দ্রের।
প্রাথমিক পর্যায়ে শয্যা সংখ্যা ছিল ৬০। পরে ১৯৬৬ সালে প্রথম দফায় শয্যা সংখ্যা বাড়িয়ে ১৫০ ও পরে ২০০টি করা হয়। ১৯৯৬ সালে শেষ দফায় ৫০০ শয্যায় উন্নীত করা হয় এই হাসপাতালটিকে। বর্তমানে হাসপাতালের মোট ১৯টি ওয়ার্ডের মধ্যে ৫টি নারী রোগীদের জন্য বরাদ্দ। আর বাকি ১৪ টি ওয়ার্ডে পুরুষ রোগী ভর্তি আছে। মোট শয্যার ৩৫০টি নন-পেয়িং (তম্মধ্যে ৭০ টি উন্নয়ন খাত) এবং ১৫০টি পেয়িং (তম্মধ্যে ৩০ টি উন্নয়ন খাত)। হাসপাতালের দ্বিতল ভবন, বহির্বিভাগ, প্রশাসনিক ভবন, ওষুধ সংরক্ষণ ভবন, মালামাল সংরক্ষণ ভবন, রান্নাঘর, ধোপাঘর, বিনোদন বিভাগ, সিনেমা হল, হস্তশিল্প ভবন, তাঁতশিল্প ভবন, কর্মকর্তা-কর্মচারীদের আবাসিক ভবন ও কটেজ মিলিয়ে মোট ৫৩টি ভবন রয়েছে।
রোগীদের কক্ষে গান শোনার জন্য প্রতিটি কক্ষে সাউন্ড সিস্টেমের ব্যবস্থা রয়েছে। রয়েছে টেলিভিশন দেখার সুবিধা। এ ছাড়া হাসপাতালের চারপাশ নজরদারিতে রাখার জন্য ১০৭টি ক্লোজড সার্কিট ক্যামেরা লাগানো হয়েছে। লোডশেডিংয়ের সময় হাসপাতাল যাতে অন্ধকারে না থাকে, সে জন্য ৪৮টি সোলার বাতি স্থাপন করা হয়েছে। প্রতিটি ওয়ার্ডে দুটি করে সোলার লাইট লাগানোর পরিকল্পনা রয়েছে। রোগীদের জন্য একটি লাইব্রেরি তৈরির কাজ শুরু করা হয়েছে। নারী রোগীদের সুন্দর অবকাশ কাটানোর জন্য একটি ছোট্ট পার্ক ও হ্যান্ডবল খেলার জন্য একটি কোর্ট রয়েছে। তা ছাড়া ইনডোর রোগীদের হাতের কাজ শেখানো হয়, নিয়মিত পত্রিকা পড়তে দেয়া হয়।
বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়।
২০১৬ দক্ষিণ এশীয় গেমসে বাংলাদেশ

২০১৬ দক্ষিণ এশীয় গেমসে বাংলাদেশ ৪০৯ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।
বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।
জেলে ত্রিশ বছর

জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস হচ্ছে ত্রৈলোক্যনাথ চক্রবর্তী রচিত আত্মজীবনীমূলক গ্রন্থ। বইটি ১৯৫৩ সালে প্রথম প্রকাশিত হয় এবং ব্যক্তিগত উদ্যোগে লেখক নিজেই প্রকাশ করেন।
"জেলে ত্রিশ বছর" বইটি তদানীন্তন পাকিস্তান সরকার নিষিদ্ধ ও বাজেয়াপ্ত ঘোষণা করে।
এই বইয়ে আন্দামানের সেলুলার জেলের বন্দিদের জীবনের মর্মস্পর্শী বিবরণ আছে। আন্দামানের বন্দি জীবন ছিলো অমানবিক ও দুঃসহ। প্রায় জনমানবহীন দ্বীপের মধ্যে বিচ্ছিন্ন অবস্থায় ছোট ছোট সেলে আবদ্ধ থাকার সশ্রম দণ্ডে অনেকেই মানসিক ভারসাম্য হারিয়ে ফেলতেন, কেউ কেউ আত্মহত্যা পর্যন্ত করতেন।
উক্ত বইটিতে তার সংগৃহীত ৩২০ জন বিপ্লবী ও স্বাধীনতা সংগ্রামীদের আলোকচিত্র আছে। এর সাথে আছে বহু বিপ্লবীর নাম, নিবাস, সংক্ষিপ্ত পরিচয় ও বিপ্লবী কর্মকাণ্ডের বিবরন। ভারতীয় স্বাধীনতা আন্দোলনের অন্যতম আকর গ্রন্থ হিসেবে এই বইটি সুপরিচিত।
শাকবাড়িয়া নদী

শাকবাড়িয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ২৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাকবাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।
এই নদীর মোহনায় গড়ে উঠেছে অনেকগুলো বড় বড় বাজার ৷ এর মধ্যে কাটকাটা, জোড়শিং, আংটিহারা, ৪ নং কয়রা, পাথরখালী অন্যতম ৷
শাকবাড়িয়া নদীটি খুলনা জেলার কয়রা উপজেলার নালিয়ান রেঞ্জ ইউনিয়ন এলাকায় প্রবহমান কয়রা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়ন এলাকায় প্রবহমান অর্পণগাছিয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।